stanford-oval/wikipedia huggingface dataset:
แวมไพร์ ทไวไลท์
งานสร้าง > ขั้นพัฒนา

นิยายของสเตเฟนี เมเยอร์ เรื่อง แรกรัตติกาล ได้รับความสนใจจากเอ็มทีวีฟิล์มสในเครือพาราเมาท์พิกเจอร์ส ตั้งแต่เดือนเมษายน 2004 แต่บทภาพยนตร์และการพัฒนาบทค่อนข้างแตกต่างไปจากต้นฉบับ ทำให้เมเยอร์ไม่ตกลงที่จะทำ อย่างเช่นเบลล่าจะมีกล้องส่องในความมืดเป็นอุปกรณ์ และเธอยังเป็นนักวิ่งลมกรดสุดฮ็อตประจำโรงเรียน แต่นิยายเขียนไว้ว่า ความสามารถทางด้านกีฬาของเธอต่ำ เป็นต้น ต่อมาซัมมิตเอนเตอร์เทนเมนต์เข้ามาติดต่อหาเมเยอร์ และเริ่มพัฒนาบทในเดือนเมษายน 2007 ทางบริษัทเห็นว่าภาพยนตร์เรื่องนี้ยังเป็นโอกาสที่พวกเขาจะได้ออกสินค้าที่เกี่ยวข้องกับภาพยนตร์ จากการประสบความสำเร็จของนิยายและในภาคต่อ ในฤดูร้อนปีเดียวกัน แคเธอรีน ฮาร์ดวิกได้รับการว่าจ้างให้มากำกับภาพยนตร์และเมลิซซา โรเซนเบิร์กมาเขียนบท
โรเซนเบิร์กพัฒนาโครงเรื่องเสร็จในช่วงปลายเดือนสิงหาคม และร่วมกับฮาร์ดวิกในการเขียนบทภาพยนตร์ในเดือนถัดมา แต่เนื่องจากการประท้วงของกลุ่มนักเขียนในอเมริกาที่ใกล้จะเข้ามาถึงทำให้โรเซนเบิร์กทำงานเต็มเวลาในการเขียนบทภาพยนตร์ให้เสร็จก่อน 31 ตุลาคม ในการดัดแปลงนิยายเรื่องนี้ ฮาร์ดวิกก็ยอมรับว่าถึงแม้จะพยายามซื่อตรงต่อต้นฉบับเพียงใด ก็ไม่สามารถถ่ายทอดทุกอย่างที่อยู่ในหนังสือลงบนแผ่นฟิล์มได้หมด บางตัวละครในบทประพันธ์ไม่ปรากฏในบทภาพยนตร์เรื่องนี้ อย่างเช่น ลอเรน มัลลอรี เพื่อนร่วมชั้นของเบลล่า
ฮาร์ดวิกได้ใช้การเล่าเรื่องจากมุมมองของเบลลา โดยใช้เสียงวอยซ์โอเวอร์ของนางเอก และเธอยังได้เขียนสตอรีบอร์ดตั้งแต่ขึ้นพรี-โปรดักชันอีกด้วย
งานสร้าง > การคัดเลือกนักแสดง

ฮาร์ดวิกได้เยี่ยมกองถ่ายทำอย่างไม่เป็นทางการในเรื่อง Adventureland ขณะที่คริสเตน สจ๊วตกำลังเข้าฉาก โดยเธอได้ทำการทดสอบบทซึ่งก็ทำให้ผู้กำกับหลงใหลในตัวเธอ ในเริ่มแรกฮาร์ดวิกไม่ได้จะเลือกโรเบิร์ต แพตตินสันให้รับบทเอ็ดเวิร์ด คูลเลน แต่หลังจากที่มาร่วมทดสอบบทที่บ้านของเธอ โดยเข้าบทเลิฟซีนกับสจ๊วตที่เตียงบ้านฮาร์ดวิก ก็ทำให้เขาตัดสินใจเลือกแพตตินสัน ตัวแพตตินสันเองไม่รู้จักนิยายเรื่องนี้ตั้งแต่แรกแต่หลังจากนั้นก็เอาหนังสือมาอ่าน เมเยอร์ยังอนุญาตให้เขาเห็นต้นฉบับที่ยังไม่เสร็จของ Midnight Sun ที่เป็นเหตุการณ์ในเรื่องจากมุมมองของเอ็ดเวิร์ด กระแสตอบรับของแฟนนิยายเมื่อรู้ว่าแพตตินสันมารับบทเป็นเอ็ดเวิร์ดในตอนแรกเป็นในทางต่อต้าน เมเยอร์กล่าวว่าเธอมีภาพเอ็ดเวิร์ดและเบลลาในหัวอยู่ชัดเจนมาก และยังกล่าวติดตลกว่า แต่พอเห็นคนที่มารับบทโดยเฉพาะโรเบิร์ต แพตตินสัน นั้นมันยากที่จะหาใครมารับบทนี้ และไม่แน่ใจว่าจะออกมาอย่างไร แต่พอเห็นรูปแพตตินสันแล้ว เขาก็พอรับเอ็ดเวิร์ดได้ เพราะพอจะดูมีอะไรเป็นแวมไพร์ได้
งานสร้าง > การถ่ายทำและขั้นตอนหลังการถ่ายทำ

การถ่ายภาพส่วนใหญ่ใช้เวลา 44 วัน หลังจากการซ้อมมากกว่า 1 สัปดาห์ จนเสร็จสิ้นเมื่อวันที่ 2 พฤษภาคม ค.ศ. 2008 เช่นเดียวกับผลงานกำกับภาพยนตร์เรื่องแรกของฮาร์ดวิกเรื่อง thirteen ใช้กล้องแบบกล้องแบบมือถือถ่าย เพื่อให้ความรู้สึกเหมือนจริง เมเยอร์ผู้เขียนนิยายได้เข้ามาร่วมกองถ่าย 3 ครั้ง และให้คำปรึกษาเกี่ยวกับเรื่องสิ่งที่แตกต่างไปของเนื้อเรื่อง เธอยังได้มีบทเล็ก ๆ ในภาพยนตร์ นักแสดงที่แสดงเป็นแวมไพร์ได้รับคำแนะนำให้หลีกเลี่ยงแสงแดดเพื่อให้มีสีผิวซีด และยังมีเมคอัพบ้าง และใส่คอนแทคเลนส์ ส่วนตาของครอบครัวคูลเลนใส่ตาสีทอง เพราะดื่มเลือดสัตว์ และจะกลายเป็นสีดำเมื่อกระหายเลือด พวกเขายังได้ร่วมซ้อมกับนักเต้นและไปสังเกตการเคลื่อนไหวของเสือดาวเพื่อให้การเคลื่อนไหวของพวกเขาดูสง่างาม
การถ่ายทำส่วนใหญ่ ถ่ายทำในพอร์ตแลนด์ รัฐโอรีกอน และตัวละครส่วนใหญ่แสดงบทเสี่ยงด้วยตัวเอง ในฉากในห้องบัลเล่ต์ระหว่างไจกันเดต์และแพตตินสัน ถ่ายทำในสัปดาห์แรกของการถ่ายทำ ที่มีการใช้สายสลิงจำนวนมาก เพราะเป็นการแสดงเรื่องที่แวมไพร์เป็นยอดมนุษย์ที่ทั้งพละกำลังและความเร็ว
แทนที่จะถ่ายทำที่โรงเรียนฟอร์กสไฮสคูล แต่ได้ไปถ่ายทำที่คาลามาไฮสคูล และเมดิสันไฮสคูล และฉากอื่นถ่ายทำที่ St. Helens ในโอรีกอน และฮาร์ดวิกถ่ายทำบางฉากใหม่ที่แพซาดีนา ในรัฐแคลิฟอร์เนีย ในเดือนสิงหาคม
งานสร้าง > ดนตรี

เพลงบรรเลงประกอบเรื่องนี้ประพันธ์โดย คาร์เตอร์ เบอร์เวลล์
 และส่วนที่เหลือของเพลงประกอบเลือกโดยอเล็กซานดรา แพ็ตซาวาส เมเยอร์แนะนำเรื่องเพลงประกอบให้ใช้เพลงอย่างของวงมิวส์, ลิงคินพาร์ก วงที่เธอฟังขณะเขียนบทประพันธ์ อัลบั้มเพลงประกอบภาพยนตร์ออกขายเมื่อวันที่ 4 พฤศจิกายน โดยช็อปช็อปเรกคอร์ดส ในเครือแอตแลนติกเรคคอร์ด อัลบั้มเข้าอันดับ 1 ในสัปดาห์แรกของชาร์ทบิลบอร์ด 200 เมื่อวันที่ 22 พฤศจิกายน
การออกฉาย > ตารางบ็อกซ์ออฟฟิส

แวมไพร์ ทไวไลท์ มียอดซื้อตั๋ว 7 ล้านดอลลาร์สหรัฐ จากการขายรอบเที่ยงคืนอย่างเดียวเมื่อวันที่ 21 พฤศจิกายน ค.ศ. 2008 และยังเป็นที่ 3 ของทั้งหมดจากการขายตั๋วออนไลน์ล่วงหน้า เป็นรองเพียง สตาร์ วอร์ส เอพพิโซด 3: ซิธชำระแค้น และ แบทแมน อัศวินรัตติกาล โดยทำรายได้รวมในวันเปิดตัวที่ 35.7 ล้านดอลลาร์สหรัฐ ถือเป็นหนังที่ทำรายได้เปิดตัวมากที่สุดสำหรับหนังที่ไม่ใช่ภาคต่อและหนังซัมเมอร์ และทำรายได้ในสัปดาห์เปิดตัวในสหรัฐอเมริกาและแคนาดา ที่ 69.6 ล้านเหรียญ จากจำนวนโรงฉาย 3,419 โรง มีรายได้เฉลี่ยต่อโรงที่ 20,368 ดอลลาร์สหรัฐ
จากข้อมูลวันที่ 24 มีนาคม ค.ศ. 2009 ภาพยนตร์ทำรายได้อยู่ที่ 191,368,384 ดอลลาร์สหรัฐ ในสหรัฐอเมริกาและแคนาดา และอีก 181,986,225 ดอลลาร์สหรัฐ สำหรับพื้นที่อื่น รวมรายได้ที่ 392,616,625	 ดอลลาร์สหรัฐ ทั่วโลก
แหล่งข้อมูลอื่น

Twilight  Thailand Fan เก็บถาวร 2020-10-31 ที่ เวย์แบ็กแมชชีน
เว็บไซต์อย่างเป็นทางการ เก็บถาวร 2011-02-25 ที่ เวย์แบ็กแมชชีน
Twilight ที่อินเทอร์เน็ตมูวีเดตาเบส
Twilight on Twilight Saga Wiki เก็บถาวร 2009-02-27 ที่ เวย์แบ็กแมชชีน
Twilight ที่สยามโซน
โรร์ (เพลง)

| "โรร์" |
| --- | --- |

เพลงโดยเคที เพร์รี
จากอัลบั้มปริซึม
วางจำหน่าย: 10 สิงหาคม ค.ศ. 2013 (2013-08-10)
บันทึกเสียง: มีนาคม 2013
แนวเพลง: พาวเวอร์ป็อป
ความยาว: 3:42
ค่ายเพลง: แคปิตอล
ผู้ประพันธ์เพลง:  เคที เพร์รี  ลูคัสซ์ กอตต์วอลด์  แมกซ์ มาร์ติน  บอนนี แม็กคี  เฮนรี วอลเตอร์ 
โปรดิวเซอร์:  ดร.ลู้ก  แมกซ์ มาร์ติน  เซอร์คัต 
"โรร์" (อังกฤษ: Roar) เป็นเพลงของเคที เพร์รี นักร้องอเมริกัน จากสตูดิโออัลบั้มชุดที่สี่ ปริซึม (ค.ศ. 2013) ปล่อยทางสถานีวิทยุเป็นซิงเกิลเปิดตัวอัลบั้มในวันที่ 10 สิงหาคม ค.ศ. 2013 ปล่อยเป็นดิจิทัลดาวน์โหลดในวันที่ 12 สิงหาคม ค.ศ. 2013 เพลงเขียนโดยเพร์รี บอนนี แม็กคี ดร.ลู้ก แมกซ์ มาร์ติน และเซอร์คัต สามคนหลังยังเป็นผู้โปรดิวซ์เพลงด้วย เนื้อร้องมีเนื้อหาเกี่ยวกับการลุกขึ้นสู้และให้อำนาจกับตนเอง
เพลง "โรร์" ได้รับคำวิจารณ์แบบคละกันจากเหล่านักวิจารณ์ นักวิจารณ์กลุ่มหนึ่งยกย่องกระบวนการผลิตเพลงโดยรวม ขณะที่อีกกลุ่มรู้สึกว่าในเนื้อหามี "สำนวนจำเจ (cliché)" เพลงประสบความสำเร็จ กลายเป็นเพลงลำดับที่แปดที่สามารถขึ้นอันดับ 1 บนชาร์ตบิลบอร์ดฮอต 100 และยังขึ้นอันดับ 1 ในอีกหลายประเทศ เช่น ออสเตรเลีย แคนาดา ไอร์แลนด์ สกอตแลนด์ นิวซีแลนด์ และสหราชอาณาจักร นอกจากนี้ เพลงยังสามารถขึ้นได้ถึงท็อป 5 บนชาร์ตในหลายประเทศ เช่น ฝรั่งเศส เยอรมนี อิตาลี และสวิตเซอร์แลนด์
ในการส่งเสริมเพลง เพร์รีแสดงเพลงนี้ในพิธีปิดงานเอ็มทีวีวิดีโอมิวสิกอวอร์ดส 2013 ที่ใต้สะพานบรูคลิน ในรายการ ดิเอ็กซ์แฟกเตอร์ และในรายการสัญชาติเยอรมนี Schlag den Raab มิวสิกวิดีโอกำกับโดยเกรดี ฮอล และมาร์ก คัดซี แสดงเพร์รีที่กำลังพยายามปรับตัวเข้ากับฝูงสัตว์ป่า หลังจากที่เครื่องบินที่เธอโดยสารมาประสบอุบัติเหตุ และยังสามารถทำให้เสือตัวหนึ่งเชื่องได้ มิวสิกวิดีโอได้รับคำวิจารณ์คละกันจากเหล่านักวิจารณ์ เพลง "โรร์" ได้เข้าชิงรางวัลเพลงแห่งปี (Song of the Year) และรางวัลศิลปินป็อปเดี่ยวยอดเยี่ยม (Best Pop Solo Performance) ในงานประกาศรางวัลแกรมมีประจำปีครั้งที่ 56 (56th Annual Grammy Awards) และเป็นหนึ่งในซิงเกิลที่ขายดีที่สุดทั่วโลก
การผลิตและการแต่งเพลง

"โรร์"
ตัวอย่างความยาว 23 วินาทีของเพลง "โรร์" เพลงแนวเพาเวอร์ป็อปที่มีอิทธิพลของแนวร็อก เนื้อเพลงเกี่ยวพันกับการให้อำนาจตนเอง
เพลงผสมเสียงโดยเซอร์บัน เกเนีย ที่มิกซ์สตาร์สตูดิโอส์ "โรร์" บันทึกเสียงในสตูดิโอต่าง ๆ อีก 4 แห่ง ได่แก่ ลู้กส์อินเดอะบู, เพลย์แบ็กเรคอร์ดิงสตูดิโอ และซีเคร็ตการ์เดนสตูดิโอส์ ทุกแห่งล้วนตั้งอยู่ในรัฐแคลิฟอร์เนีย รวมถึงเอ็มเอ็กซ์เอ็มสตูดิโอส์ ที่สต็อกโฮล์ม ประเทศสวีเดนด้วย กระบวนการทำเพลงเริ่มขึ้นในเดือนมีนาคม ค.ศ. 2013 แม็กคีกล่าวกับเอ็มทีวีว่า "โรร์" เป็นเพลงที่สร้างพลังให้ผู้หญิงชนิดที่ว่า "หยิบตัวตนของตนเองขึ้นมาปัดฝุ่น และเดินต่อไป" (kind of a 'pick yourself up and dust yourself off and keep going', female-empowerment song) และเป็น "เพลงเกี่ยวกับการเปิดเผยและการตระหนักรู้ครั้งใหญ่" (kind of an epiphany song) เพร์รีกล่าวว่าเธอเขียนเพลงนี้หลังจากเข้ารับการบำบัด "เบื่อกับการเก็บความรู้สึกไว้ข้างในและไม่ยอมพูดให้กำลังใจตัวเองสักที" (sick of keeping all these feelings inside and not speaking up for myself)
ด้านดนตรี "โรร์" เป็นเพลงแนวเพาเวอร์ป็อป และมีส่วนประกอบของดนตรีแกลมร็อกและอะรีนาร็อก เพร์รี "ร้องอย่างดีว่า" โดยร้องว่า "Hey!" หลายครั้งคล้ายกับวงเดอะลูมิเนียส์ เครื่องดนตรีของเพลงประกอบด้วยเปียโน "พาวดิง" และกลองเบส "บูมิง" จากโน้ตดนตรีที่ตีพิมพ์โดยบริษัทอัลเฟรดพับลิชชิง ในเว็บไซต์มิวสิกโน้ตส์.คอม "โรร์" ประพันธ์ด้วยคีย์ B♭ major และตั้งอยู่บนอัตราจังหวะ 4 4 ที่เทมโปความเร็วปานกลางที่ 90 จังหวะต่อนาที ทำนองเพลงขยายจากช่วงโทน B♭3 ถึง D5 ขณะที่คอร์ดดำเนินไปด้วยลำดับ B♭–Cm–Gm–E♭ เพลงมีเนื้อหาเกี่ยวกับการให้อำนาจตนเองเหมือนกับซิงเกิล "ไฟร์เวิร์ก" เพร์รีพูดถึงเพลงว่าพูดถึงเกี่ยวกับการยืนหยัดเพื่อตนเอง
การจำหน่ายเพลง

มีการประกาศออกเพลงผ่านตัวอย่างวิดีโอในชื่อ "เบิร์นนิงเบบีบลู" (Burning Baby Blue) ที่แสดงเพร์รีเผาวิกผมสีฟ้า มีตัวอย่างวิดีโออีกจำนวนมากถูกเผยแพร่ทางยูทูบที่แสดงเพร์รีอยู่ในงานศพที่มีโลงศพตกแต่งด้วยชุดสีชมพูและขาวของเธอ และเดินเข้าห้องอัดเสียงขณะสวมชุด "โธรแบ็ก" (throwback) ดังที่แสดงในภาพบนปกซิงเกิล ซึ่งเปิดเผยในวันที่ 8 สิงหาคม ค.ศ. 2013 ปกซิงเกิลแสดงขอบลายเสือรอบตัวเพร์รีที่กำลังสวมเสื้อแจ็กเก็ตผ้าไหมญี่ปุ่น และมีรูปเสือพิมพ์อยู่หลังเสื้อ ในวันที่ออกซิงเกิลให้ดาวน์โหลด วิดีโอเนื้อเพลง ผลิตโดยโจ ฮัมเพย์ อายะ ทานิมุระ ทิม ซิมเมอร์ และทูอัน เล ออกเผยแพร่บนยูทูบ นำเสนอเพร์รีทำกิจกรรมยามเช้า เช่น กินอาหารเช้า เข้าห้องน้ำ และอาบน้ำในอ่าง ขณะส่งข้อความเป็นเนื้อเพลง "โรร์" ถึงเพื่อน บางคำถูกแทนด้วยอักขระอีโมจิต่าง ๆ วิดีโอเป็นประเด็นข้อกล่าวหาลอกเลียนแบบผลงานของโปรดิวเซอร์เพลง ดิลลอน ฟรานซิส ซึ่งรู้สึกว่าวิดีโอดังกล่าวลอกเลียนแนวคิดของการส่งข้อความแบบทันทีจากวิดีโอของเขาชื่อ "เมสเสจเจส" (Messages)
ตัวอย่างมิวสิกวิดีโอเพลง "โรร์" เผยแพร่ในวันที่ 2 สิงหาคม ค.ศ. 2013 พร้อมกับประกาศว่าวันที่ออกจำหน่ายในอเมริกาคือวันที่ 12 สิงหาคม และต่อด้วยทางคลื่นวิทยุในวันที่ 13 สิงหาคม อย่างไรก็ตาม เพลงเปิดตัวก่อนกำหนดในวันที่ 10 สิงหาคมเนื่องจากเพลง 'รั่วไหล' การจำหน่ายในสหราชอาณาจักรเดิมกำหนดไว้วันที่ 8 กันยายน แต่ในวันที่ 30 สิงหาคม เพร์รีประกาศว่าวันออกจำหน่ายเลื่อนขึ้นมาเป็นวันที่ 1 กันยายน
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 11× Platinum | 770,000^ |
| Austria (IFPI Austria) | Platinum | 30,000* |
| Belgium (BEA) | Gold | 0* |
| Canada (Music Canada) | 6× Platinum | 0* |
| Denmark (IFPI Danmark) | 2× Platinum | 60,000^ |
| Germany (BVMI) | Platinum | 300,000^ |
| Italy (FIMI) | 2× Platinum | 60,000* |
| Mexico (AMPROFON) | 2× Platinum+Gold | 150,000* |
| New Zealand (RMNZ) | 4× Platinum | 60,000* |
| Norway (IFPI Norway) | Platinum | 10,000* |
| Sweden (GLF) | 4× Platinum | 160,000 |
| United Kingdom (BPI) | 3× Platinum | 1,112,787 |
| United States (RIAA) | 8× Platinum | 5,770,000† |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว
† ตั้งแต่เดือนพฤษภาคา ค.ศ. 2013 การรับรองโดย RIAA รวมถึงออดิโอออนดีมานด์ และ/หรือ สตรีมวิดีโอเพลง เพิ่มจากการดาวน์โหลดด้วย
แหล่งข้อมูลอื่น

Lyric video ทาง วีโว
Lyric video ที่ยูทูบ
เนื้อเพลงเต็มของเพลงนี้ ที่เมโทรลิริกส์
| ด ค กเพลงของเคที เพร์รี |
| --- | --- |
ผลงานเพลง
วันออฟเดอะบอยส์:  "ไอคิสด์อะเกิร์ล"  "เวกกิงอัปอินเวกัส"  "ธิงกิงออฟยู"  "ยัวร์โซเกย์"  "ฮอตเอ็นโคลด์" 
ทีนเอจดรีม:  "ทีนเอจดรีม"  "ลาสต์ฟรายเดย์ไนต์ (ที.จี.ไอ.เอฟ.)"  "แคลิฟอร์เนียเกิลส์"  "ไฟร์เวิร์ก"  "พีค็อก"  "เซอร์เคิลเดอะเดรน"  "เดอะวันแด้ตก็อตอะเวย์"  "อี.ที."  "ฮูแอมไอลิฟวิงฟอร์"  "ฮัมมิงเบิร์ดฮาร์ตบีต"  "น็อตไลก์เดอะมูฟวีส์" 
ทีนเอจดรีม: เดอะคอมพลีตคอนเฟกชัน:  "พาร์ตออฟมี"  "วายด์อะเวก"  "เดรสซินอัป" 
ปริซึม:  "โรร์"  "เลเจนแดรีเลิฟเวอส์"  "เบิร์ธเดย์"  "วอล์กกิงออนแอร์"  "อันคอนดิชันเนิลลี"  "ดาร์กฮอร์ส"  "ดิสอิสฮาววีดู"  "ดับเบิลเรนโบว์"  "บายเดอะเกรซออฟกอด"  "อิตเทกส์ทู"  "ชูสยัวร์แบตเทิลส์" 
วิตนิสส์:  "เชนด์ทูเดอะริทึม"  "บอนาเพที"  "สวิชสวิช" 
ความร่วมมือ:  "อิฟวีเอฟเวอร์มีตอะเกน"  "สตาร์สตรักก์"  "ฮูยูเลิฟ" 
เพลงอื่นๆ:  "เอเวอรีเดย์อิสอะฮอลิเดย์"  "ไรส์"
โอเชียนอายส์ (เพลงบิลลี ไอลิช)

Error ซิงเกิลโดยBillie Eilish
โอเชี่ยนอายส์  (อังกฤษ: Ocean Eyes)เป็นซิงเกิลของนักร้องชาวอเมริกัน บิลลี ไอลิช และได้รับการปล่อยตัวเป็นซิงเกิลนำจาก EP เปิดตัวของเธอ ดอนท์ สไมล์ แอต มี และยังเป็นอัลบั้มเพลงประกอบภาพยนตร์เรื่อง Everything, Everything (2017) เพลงนี้เขียนและโปรดิวซ์โดย ฟินเนียส โอคอนเนลล์ พี่ชายของ ไอลิช และเดิมเขียนให้กับวงดนตรีของเขาเอง ฟินเนียส มอบเพลงนี้ให้กับ ไอลิช สำหรับการแสดงเต้นของเธอหลังจากที่รู้ว่าเพลงนี้เหมาะกับเสียงร้องของเธอ เดิมทีเผยแพร่บน ซาวด์คลาวด์ เมื่อวันที่ 18 พฤศจิกายน พ.ศ. 2558 แต่ต่อมาได้รับการเผยแพร่อีกครั้งในเชิงพาณิชย์ในวันที่ 18 พฤศจิกายน พ.ศ. 2559 เป็น ซิงเกิล ผ่าน Darkroom และ อินเตอร์สโคปเรเคิดส์
"Ocean Eyes" ส่วนใหญ่ได้รับคำวิจารณ์เชิงบวกจากนักวิจารณ์ต่างๆ ซึ่งหลายคนชื่นชมการเรียบเรียงและเนื้อหาที่เป็นโคลงสั้น ๆ เพลงนี้ได้รับประสบความสำเร็จในเชิงพาณิชย์ โดยขึ้นถึงอันดับที่ 84 บน ชาร์ตบิลบอร์ด ฮอต 100 ของสหรัฐอเมริกา ได้ขึ้นสูงสุดใน 60 อันดับแรกในชาร์ตบันทึกของหลายประเทศและสูงสุดที่อันดับ 72 ใน ชาร์ตซิงเกิลแห่งสหราชอาณาจักร "Ocean Eyes" ยังได้รับการรับรองหลายรายการ รวมถึงการรับรองระดับทริปเปิลแพลตตินัมโดย สมาคมอุตสาหกรรมแผ่นเสียงแห่งอเมริกา หรือ (RIAA)
เพื่อเป็นการโปรโมตเพลง แทร็กนี้มาพร้อมกับมิวสิกวิดีโอ กำกับโดยเมแกน ทอมป์สัน และเผยแพร่เมื่อวันที่ 24 มีนาคม พ.ศ. 2559 ส่วนคลิปวิดีโอการแสดงการเต้นของเธอเผยแพร่เมื่อวันที่ 22 พฤศจิกายน พ.ศ. 2559 ไอลิชได้รวมแทร็กไว้ในเซ็ตลิสต์ของ When We All Fall Asleep Tour ปี 2019 ของเธอ, Where Do We Go ในปี 2020 ของเธอและ เวิลด์ทัวร์ปี 2022 ที่มีความสุขกว่าที่เคย
ชาร์ต

| Chart (2018–2020) | จุดสุงสุดตามลำดับ |
| --- | --- |
ออสเตรเลีย (ARIA): 58
Canada (Canadian Hot 100): 68
Czech Republic (Singles Digitál Top 100): 62
France (SNEP): 43
Global 200 (Billboard): 169
Ireland (IRMA): 50
New Zealand (Recorded Music NZ) Version with Astronomyy: 38
Portugal (AFP): 92
Scotland (OCC): 50
Slovakia (Singles Digitál Top 100): 83
Sweden (Sverigetopplistan): 88
UK Singles (OCC): 72
US Billboard Hot 100: 84
US Rolling Stone Top 100: 51
แหล่งข้อมูลอื่น

"Ocean Eyes – The Remixes" ที่ดิสคอกส์
Audio ที่ยูทูบ
มิสแกรนด์อินโดนีเซีย

| --- | --- |
ก่อตั้ง: 2018
ประเภท: การประกวดความงาม
สํานักงานใหญ่: จาการ์ตา
ที่ตั้ง:  อินโดนีเซีย
สมาชิก  : มิสแกรนด์อินเตอร์เนชันแนล
ภาษาทางการ : อินโดนีเซีย
ผู้อำนวยการประกวด: อีวาน กูนาวาน
บุคลากรหลัก: ณวัฒน์ อิสรไกรศีล
เว็บไซต์: มิสแกรนด์อินโดนีเซีย
ลำดับเวลาของผู้ได้รับใบอนุญาตมิสแกรนด์อินโดนีเซีย
มิสแกรนด์อินโดนีเซีย (อังกฤษ: Miss Grand Indonesia) เป็นการประกวดความงามที่จัดขึ้นครั้งแรกเมื่อปี ค.ศ. 2018 โดยมูลนิธิธรรมะกาตารีโดยมี Dikna Faradiba เป็นผู้อำนวยการประกวด โดยผู้ที่ได้รับตำแหน่งดังกล่าวจะได้เป็นตัวแทนประเทศอินโดนีเซียเพื่อเข้าร่วมการประกวดมิสแกรนด์อินเตอร์เนชันแนลในแต่ละปี
ประวัติ > ค.ศ. 2013-2017

ในปี ค.ศ. 2013 การประกวดมิสแกรนด์อินเตอร์เนชันแนลถูกจัดขึ้นเป็นครั้งแรกที่ประเทศไทย โดยลิขสิทธิ์ในการส่งประกวดของอินโดนีเซียในขณะนั้นเป็นของ Yayasan Puteri Indonesia (YPI) กับ Novia Indriani Mamuaja (รองชนะเลิศอันดับ 3 ปูเตอรีอินโดเนซียา 2012-2013) ซึ่งเป็นตัวแทนของบริษัท
ในปี ค.ศ. 2014 ใบอนุญาตของอินโดนีเซียในขณะนั้นเป็นของ El John Pageants ซึ่งเป็นองค์กรการประกวดปูตรีปารีวีซาตะอินโดเนซียาและมิสเอิร์ธอินโดนีเซีย 2014 และเป็นผู้เข้ารอบสุดท้ายของทั้งสองการแข่งขันซึ่งเป็นตัวแทนของประเทศอินโดนีเซียจนถึงปี ค.ศ. 2015
ในปี ค.ศ. 2016 ใบอนุญาตของอินโดนีเซียในขณะนั้นเป็นของ YPI จนถึงปี ค.ศ. 2017
ประวัติ > ค.ศ. 2018-2019

ในปี ค.ศ. 2018 ณวัฒน์ อิสรไกรศีล ประธานองค์การระหว่างประเทศของมิสแกรนด์อินเตอร์เนชันแนล ได้เพิกถอนใบอนุญาตของ YPI และประกาศการจัดงานประกวดมิสแกรนด์อินโดนีเซียร่วมกับมูลนิธิธรรมะกาตารีและกระทรวงการท่องเที่ยวอินโดนีเซีย ณวัฒน์ อิสรไกรศีลยังแต่งตั้ง Dikna Faradiba ผู้ชนะเลิศจากปูตรีปารีวีซาตะอินโดเนซียา 2015 เป็นผู้อำนวยการประกวดของประเทศและเป็นตัวแทนประเทศอินโดนีเซียในการประกวดมิสทัวริซึมอินเตอร์เนชันแนล 2016 ซึ่งได้รับรางวัลรองชนะเลิศอันดับ 4 (มิสเซาท์อีสต์เอเชียทัวริซึมแอมบาสเดอร์ 2016/2017)
ประวัติ > ค.ศ. 2020-ปัจจุบัน

อีวาน กูนาวาน (Ivan Gunawan) ได้รับใบอนุญาตในการจัดการประกวด มิสแกรนด์อินโดนีเซีย ภายใต้การช่วยเหลือของ Mega Bintang World Foundation โดยการประกวดมิสแกรนด์อินโดนีเซีย 2020 เป็นในรูปแบบของเรียลลิตีโชว์ทางโทรทัศน์ซึ่งมีการประเมินผู้เข้าแข่งขันเป็นเวลาหลายเดือนโดยพิจารณาจากการใช้ชีวิตประจำวันของผู้เข้าประกวดในบ้านกักกัน “แมนชันอีวาน กูนาวาน” โดยผู้เข้ารอบสุดท้ายจะได้รับการแต่งตั้งซึ่งจะเป็นตัวแทนของประเทศอินโดนีเซียในการประกวดมิสอินเตอร์คอนติเนนตัล ซึ่ง The Beauty Organization เป็นเจ้าของใบอนุญาตมิสอินเตอร์คอนติเนนตัล ภายใต้กรรมสิทธิ์ของ Gandhi Fernando และ YDMB
ฉบับ

| ปี | ครั้งที่ | วันที่ | สถานที่ | ผู้เข้าแข่งขัน | ผลการแข่งขัน> มิสแกรนด์อินโดนีเซีย | ผลการแข่งขัน> รองอันดับ 1 | ผลการแข่งขัน> รองอันดับ 2 | อ้างอิง |
| --- | --- | --- | --- | --- | --- | --- | --- | --- |
| 2018 | 1 | 21 กรกฎาคม | Jakarta Convention Center, Senayan City, Central Jakarta | 30 | Nadia Purwoko ( จังหวัดเบิงกูลู) | Vivi Wijaya Huang ( จังหวัดสุมาตราเหนือ) | Stephanie Cecillia ( จาการ์ตา) |  |
| 2019 | 2 | 29 สิงหาคม | Balai Sarbini Hall, Setiabudi, South Jakarta | 34 | Sarlin Jones ( จังหวัดนูซาเติงการาตะวันออก) | Cindy Yuliani ( จังหวัดบาหลี) | Gabriella Hutahaean ( จังหวัดสุมาตราเหนือ) |  |
| 2020 | 3 | 21 มิถุนายน | Goodrich Suites, Artotel Portfolio, South Jakarta | 5 | Aurra Kharishma ( จังหวัดชวาตะวันตก) | Bella Aprilia ( จังหวัดชวาตะวันออก) | ไม่มีผู้ได้รับรางวัล |  |
ทำเนียบ

มิสแกรนด์อินโดนิเซีย 2023
ริตัซซยา เวลล์เกรต
( จังหวัดสุมาตราใต้)
มิสแกรนด์อินโดนิเซีย 2022
แอนดีนา จูลี
( จังหวัดสุมาตราใต้)
มิสแกรนด์อินโดนิเซีย 2021
โซเฟีย โรแกน
( จังหวัดบาหลี)
มิสแกรนด์อินโดนิเซีย 2020
ออรา คาริสมา
( จังหวัดชวาตะวันตก)
มิสแกรนด์อินโดนิเซีย 2019
ซาร์ลิน ดีลี โจนส์
( จังหวัดนูซาเติงการาตะวันออก)
มิสแกรนด์อินโดนิเซีย 2018
นาเดีย เพอร์โวโก
( จังหวัดเบิงกูลู)
มิสแกรนด์อินโดนิเซีย 2017
เดอา กูเอสติ ริซกีตา
( จังหวัดชวากลาง)
มิสแกรนด์อินโดนิเซีย 2016
อาริซกา ปูตรี เปอร์ตีวี
( จังหวัดสุมาตราเหนือ)
การประกวดรอบระดับประเทศ

รายการต่อไปนี้คือผู้เข้ารอบสุดท้ายของการประกวด มิสแกรนด์อินโดนีเซีย รวมถึงผลการประกวด
| ปีจังหวัด | 2018 | 2019 | 2020 |
| --- | --- | --- | --- |
|  จังหวัดอาเจะฮ์ | Eggy Fegri Lindira Putri | Nanda Izatul Ulfya | — |
|  จังหวัดบาหลี | Putu Ayu Sada Devi Prednyadari (Top10) | Cindy Yuliani (1st) | Jazmine Rowe |
|  หมู่เกาะบังกาเบอลีตุง | Kenya Nindia Elsa | Fransiska Maria Sefani Xu | — |
|  จังหวัดบันเติน | Brenda Theresia | Frisca Melissa | — |
|  จังหวัดเบิงกูลู | Nadia Purwoko (W) | Fiola Edwina Asyifa | — |
|  จังหวัดชวากลาง | Bunga Ghassani | Verta Arlinsa | — |
|  จังหวัดกาลีมันตันกลาง | Susan Yuliana | Nathania Khow | — |
|  จังหวัดซูลาเวซีกลาง | — | Intan Sunusi | — |
|  จังหวัดชวาตะวันออก | Rizky Maylina (Top10) | Sheryltha Pratyscha (Top10) | Aurra Kharishma (1st) |
|  จังหวัดกาลีมันตันตะวันออก | Amel Barack (Top10) | Tasya Yaumil | — |
|  จังหวัดนูซาเติงการาตะวันออก | — | Sarlin Jones (W) | — |
|  จังหวัดโก-รนตาโล | — | Dela Deni | — |
|  จาการ์ตา | Stephanie Cecillia Munthe (2nd) | Putri Aulia | Nadia Tjoa |
|  จังหวัดจัมบี | Rismawati | Adinda Sonia Wulandari | — |
|  จังหวัดลัมปุง | Sevin Dwi Putri | Iin Herma | — |
|  จังหวัดมาลูกู | Angelica Batfutu | Yesslin Natalia Kotadiny | — |
|  จังหวัดมาลูกูเหนือ | — | Sarija S. Ibrahim | — |
|  จังหวัดกาลีมันตันเหนือ | Gabrielle Andrianne Assa | Hanna Claudia Hutauruk | — |
|  จังหวัดซูลาเวซีเหนือ | Sabrina Malik (Top5) | Mitha Lalujan (Top5) | — |
|  จังหวัดสุมาตราเหนือ | Vivi Wijaya Huang (1st) | Gabriella Hutahaean (2nd) | — |
|  จังหวัดปาปัว | Deborah Karubabah | Triza Patricia | — |
|  จังหวัดรีเยา | Diana Hariaty Sinaga | Puti Pama (Top10) | — |
|  หมู่เกาะรีเยา | Arneta Dwitania | Lusi Novita | — |
|  จังหวัดซูลาเวซีตะวันออกเฉียงใต้ | Lupita Randawi | Natalia Johana | — |
|  จังหวัดกาลีมันตันใต้ | Refiana R Ardini | Delonix Regina | — |
|  จังหวัดซูลาเวซีใต้ | Rahma Yani | Miftahul Jannah | — |
|  จังหวัดสุมาตราใต้ | Putri Azizah Rozi | Claudia Wirahadi (Top10) | — |
|  จังหวัดชวาตะวันตก | Mentari Novel (Top10) | Jessica O. Yoshawirja (Top5) | Aurra Kharishma (W) |
|  จังหวัดกาลีมันตันตะวันตก | Vegiananda Elyanora Yudhana Putri (Top10) | Ilma Fitrian (Top10) | — |
|  จังหวัดนูซาเติงการาตะวันตก | Ni Komang Sri Dian Maya Lestari | Sidra Faustina Rahman | Jessica Lagu |
|  จังหวัดปาปัวตะวันตก | Hermine Rachael Makanuay | Falin Patandung | — |
|  จังหวัดซูลาเวซีตะวันตก | Andini Ika Aprilla | Andi Simpur | — |
|  จังหวัดสุมาตราตะวันตก | Nada Ferlysia (Top5) | Ega Novrianty | — |
|  เขตพิเศษยกยาการ์ตา | Callista Zahra Aidi | Erinna Aileen Chrestella (Top10) | — |
| รวม | 30 | 34 | 5 |
ดูเพิ่ม

มิสแกรนด์อินเตอร์เนชันแนล
ปูเตอรีอินโดเนเซีย
แหล่งข้อมูลอื่น

เว็บไซต์อย่างเป็นทางการ เก็บถาวร 2021-05-21 ที่ เวย์แบ็กแมชชีน
ฮ่องกงในเอเชียนเกมส์ 1954

ฮ่องกง ได้เข้าร่วมการแข่งขันกีฬาเอเชียนเกมส์ 1954 ซึ่งจัดขึ้นเป็นครั้งที่ 2 ณ กรุงมะนิลา ประเทศฟิลิปปินส์ ในระหว่างวันที่ 1 พฤษภาคม ถึง 9 พฤษภาคม ค.ศ. 1954 (พ.ศ. 2497) โดยหลังจากจบการแข่งขัน สามารถคว้าเหรียญมาได้เพียง  1 เหรียญทองแดงเท่านั้น และอยู่ในอันดับที่ 12 ในตารางสรุปเหรียญรางวัลของการแข่งขันในครั้งนี้
นัตโต

| --- | --- |
นัตโตบนข้าว
มื้อ: อาหารเช้า
แหล่งกำเนิด: ญี่ปุ่น
ภูมิภาค: เอเชียตะวันออก
ส่วนผสมหลัก: ถั่วเหลืองหมัก
  สื่อ: นัตโต
นัตโต (ญี่ปุ่น: 納豆; โรมาจิ: nattō) เป็นอาหารพื้นเมืองของประเทศญี่ปุ่น ทำจากถั่วเหลือง หมักด้วยเชื้อแบคทีเรีย Bacillus subtilis สายพันธุ์ natto นิยมรับประทานเป็นอาหารเช้า นัตโตอุดมไปด้วยโปรตีน  เช่นเดียวกับมิโซะ ทำให้เป็นแหล่งโภชนาการที่สำคัญของญี่ปุ่นมาช้านานและคุณค่าทางโปรตีนที่สูงทำให้สามารถใช้แทนเนื้อสัตว์ได้ แต่เนื่องจากนัตโตมีกลิ่นแรงและมีลักษณะเป็นเมือกซึ่งเกิดจากการย่อยโปรตีนระหว่างการหมัก ดังนั้นจึงทำให้มีทั้งผู้ที่ชอบและไม่ชอบ ในญี่ปุ่นนิยมรับประทานกันในแถบภาคตะวันออก เช่น คันโต โทโฮะกุและฮกไกโด
ขั้นตอนการทำ

นำถั่วเหลืองไปแช่น้ำค้างคืนแล้วเอาเปลือกออก จากนั้นนำไปนึ่งแล้วใส่เชื้อ Bacillus sp. หมักที่อุณหภูมิ 40 องศาเซลเซียส ใช้เวลา 20 ชั่วโมง จากนั้นทำให้เย็นจนถึงอุณหภูมิปกติ การใส่เชื้อที่อุณหภูมิ 40 องศาเซลเซียส จะช่วยลดการปนเปื้อนของจุลินทรีย์ชนิดอื่น ๆ  ขั้นตอนสุดท้ายคือการนำไปใส่ภาชนะหรือฟางข้าวห่อ จากนั้นนำไปบ่ม
การรับประทาน

การรับประทานนัตโตนั้นจะแตกต่างกันในแต่ละคน โดยส่วนใหญ่แล้วจะรับประทานร่วมกับการผสมกับโชยุ (ซีอิ๊วญี่ปุ่น)  ต้นหอมซอย หัวไชเท้าฝอย ไข่ดิบ หรืออาจจะนำไปประกอบอาหาร เช่น ข้าวผัดนัตโต ราเม็งนัตโต ซูชินัตโต แซนวิชนัตโต เป็นต้น
ประโยชน์และคุณค่าทางสารอาหาร

| คุณค่าทางโภชนาการต่อ 100 กรัม (3> 5 ออนซ์) |
| --- | --- |
พลังงาน: 883 กิโลจูล (211 กิโลแคลอรี)

คาร์โบไฮเดรต: 12.7 g
น้ำตาล: 4.89 g
ใยอาหาร: 5.4 g
 

ไขมัน: 11 g
 

โปรตีน: 19.4 g
 

วิตามิน
ไทอามีน (บี1): (14%) 0.16 มก.
ไรโบเฟลวิน (บี2): (16%) 0.19 มก.
ไนอาซิน (บี3): (0%) 0 มก.
กรดแพนโทเทนิก (บี5  ) : (4%) 0.215 มก.
วิตามินบี6: (10%) 0.13 มก.
โฟเลต (บี9): (2%) 8 μg
คลอรีน: (12%) 57 มก.
วิตามินซี: (16%) 13 มก.
วิตามินเค: (22%) 23.1 μg
 

แร่ธาตุ
แคลเซียม: (22%) 217 มก.
เหล็ก: (66%) 8.6 มก.
แมกนีเซียม: (32%) 115 มก.
แมงกานีส: (73%) 1.53 มก.
ฟอสฟอรัส: (25%) 174 มก.
โพแทสเซียม: (16%) 729 มก.
โซเดียม: (0%) 7 มก.
สังกะสี: (32%) 3.03 มก.
 

องค์ประกอบอื่น
น้ำ: 55 g
 
Link to USDA Database Entry
 หน่วย  μg = ไมโครกรัม • mg = มิลลิกรัม  IU = หน่วยสากล 
ประมาณร้อยละคร่าว ๆ โดยใช้การแนะนำของสหรัฐสำหรับผู้ใหญ่
นัตโตเป็นอาหารที่อุดมไปด้วยโปรตีน โปรไบโอติกส์ วิตามินบี 12   และสารต้านอนุมูลอิสระ มีคุณสมบัติช่วยลดระดับคอเลสเตอรอล ป้องกันโรคหัวใจ และลดโอกาสเส้นเลือดในสมองแตกได้
ถั่วเหลืองหมักรวมทั้งนัตโตมี vitamin PQQ ซึ่งจำเป็นสำหรับผิวหนัง โดย PQQ ในเนื้อเยื่อของมนุษย์ส่วนใหญ่ได้มาจากอาหาร นอกจากนั้นยังมี polyamine ซึ่งกดปฏิกิริยาของภูมิคุ้มกันที่มากเกินไป  โดยนัตโตมีมากกว่าอาหารอื่น ๆ
นัตโตมีสารเคมีที่มีฤทธิ์ป้องกันมะเร็งหลายชนิด เช่น daidzein, genistein, isoflavone, phytoestrogen และธาตุอาหาร เช่น ซีลีเนียม ซึ่ง ส่วนใหญ่สารเหล่านี้ พบในผลิตภัณฑ์จากถั่วเหลืองหมักอื่นๆด้วย และการออกฤทธิ์ยังไม่ชัดเจน มีรายงานว่านัตโตมีผลทำให้คอเลสเทอรอลลดระดับลงเช่นกัน
ในกองทัพเรือญี่ปุ่น ใช้นัตโตเป็นยาป้องกันโรคบิคในช่วงก่อนสงครามโลกครั้งที่ 2 บางครั้งใช้เป็นอาหารสัตว์เลี้ยงด้วย
คลังภาพ

คำอธิบายขนาดถั่วที่ใช้ทำนัตโตก่อนหมักในซูเปอร์มาร์เก็ต
นัตโตถูกคนด้วยตะเกียบ
นัตโตกุงคังมากิ (ซูชินัตโต)
นัตโตห่ออยู่ในฟางข้าว เป็นบรรจุภัณฑ์ของนัตโตแบบเก่าแก่
ข้าวขาวในชามมีนัตโตราดหน้าด้านบน
นัตโต โรยหน้าด้วยต้นหอมและมัสตาร์ดคาราชิ
นัตโตจำหน่ายในบรรจุภัณฑ์ขนาดเล็กพร้อมกับถุงใส่ซอสถั่วเหลืองและมัสตาร์ด
สถานีย่อยประเทศญี่ปุ่น